નવી દિલ્હી: માઈક્રો બ્લોગિંગ સાઈટ ટ્વિટરે છેલ્લા છ મહિનામાં અાતંકવાદનો પ્રચાર કરનારા ૨,૩૫,૦૦૦ એકાઉન્ટ બંધ કર્યાં છે. અા રીતે ટ્વિટરે ૨૦૧૫થી લઈને અત્યાર સુધી ૩,૬૦,૦૦૦ એકાઉન્ટને અાતંકવાદી સામગ્રીને પ્રમોટ કરવા સસ્પેન્ડ કરી દીધાં છે. ટ્વિટર એ કોશિશમાં લાગેલું છે કે અાતંકવાદી સંગઠન હિંસક સંદેશાઅો ફેલાવવા માટે તેના પ્લેટફોર્મનો ઉપયોગ ન કરે. ફેબ્રુઅારી મહિનામાં ટ્વિટરે જાણકારી અાપી હતી કે ૨૦૧૫ના મધ્યથી લઈને તેણે ૧,૨૫,૦૦૦ એકાઉન્ટને હિંસક ધમકીઅો અને અાતંકવાદના પ્રમોશન સાથે જોડાયેલા નિયમોનું ઉલ્લઘન કરવા પર બંધ કરી દીધાં છે.